EkBass/fiwiki-20250220-pages-articles huggingface dataset:
Hallinportin ilmailumuseo

Hallinportin ilmailumuseo sijaitsee Jämsän Hallissa, Hallin lentoaseman läheisyydessä. Se on Sotamuseon alainen lentotekniikan erikoismuseo. == Kokoelmat == * MiG-15 UTI harjoitushävittäjä (MU-1, ulkona) * IVL D.26 Haukka II (HA-41) * Bristol Bulldog IV (BU-59) * Aero A-11 (AE-47) * Rumpler 6B (5A.1) * Caudron G.3 (1E.18) * Focke-Wulf Fw-44 Stieglitz (SZ-5) * Cessna C-37 (OH-VKF) – Kone ostettiin Ruotsista vuonna 2008. * VL Sääski II (LK-1) – Kone siirrettiin vuonna 2007 Merikeskus Vellamoon Kotkaan, jossa se on näytteillä. * laaja kokoelma lentokoneiden laitteita Hallinportin näyttelyn (lentokentän kiitotien liukupolun alla) ja Patrian lentokonetehdasalueen vieressä on Karhumäen Veljesten Wanhan tehtaan näyttely, jossa ei ole lentokoneita. Karhumäen Veljesten näyttelu koostuu valokuvista, filmeistä ja ilmavalokuvista eri puolelta Suomea 1920- ja 1930-luvulta. ==Lähteet== * ==Aiheesta muualla== * Hallinportin ilmailumuseo – Museo24 Luokka:Suomen ilmailumuseot Luokka:Suomen aselajimuseot Luokka:Jämsän rakennukset ja rakennelmat Luokka:Sotatieteelliset erikoismuseot Luokka:Kuorevesi Luokka:Keski-Suomen nähtävyydet
Jafet

Jafet (; vanhassa kirkkoraamatussa Jaafet) oli Raamatun Vanhan testamentin mukaan Nooan kolmas poika, joka pelastui isänsä ja muun perheensä kanssa vedenpaisumuksesta. Jafetia on pidetty Vähässä-Aasiassa ja Välimeren länsi- ja pohjoisrannikolla asuneiden "jaafetilaisten kansojen" kantaisänä. Jafetin poikia olivat Gomer, Magog, Madai, Javan, Tubal, Mesek ja Tiras == Islamilaisessa traditiossa == Jafetia (arabiaksi: Yāfith) ei mainita nimellä Koraanissa, mutta siihen viitataan epäsuorasti Nooan kertomuksessa. 1600-luvun tšagatain kielisen etnografisen tutkielman Shajara-i Tarākima (شجرهٔ تراکمه, "Turkmenistanin sukututkimus") kirjoittaneen Tšingis-kaanin jälkeläisen, Abū'l-Ghāzī Bahadurin mukaan Jafetin jälkeläiset menivät Volgan- ja Ural- jokien rannoille. Hänellä oli kahdeksan poikaa nimeltä Turk, Hazar, Saqlab, Rus, Ming, Chin, Kemeri ja Tarih. Kun Jafet oli kuolemaisillaan, hän asetti seuraajakseen Turkin, esikoispoikansa. ==Lähteet== == Aiheesta muualla == * Jafet Raamatussa Luokka:Ensimmäisen Mooseksen kirjan henkilöt
Kalkki

Kalkki eli kalsiumoksidi (CaO), josta käytetään myös nimiä poltettu kalkki tai sammuttamaton kalkki, on valkoinen emäksinen kiteinen yhdiste. Kalkkia valmistetaan esimerkiksi kalkkikivestä saatavasta kalsiumkarbonaatista kuumentamalla sitä kalkkiuunissa noin 1 100 °C:n lämpötilassa, jolloin siitä lohkeaa hiilidioksidia. Kalsiumoksidia muodostuu myös eräiden muiden kalsiumyhdisteiden, kuten kalsiumnitraatin kuumentamisen yhteydessä. CaCO3 → CaO + CO2. Kalkkia käytetään sementin ja laastin valmistukseen sekä maataloudessa peltojen kalkitsemiseen. Se reagoi herkästi veden kanssa, jolloin syntyy kalsiumhydroksidia, jota sanotaan myös sammutetuksi kalkiksi. Reaktio on tällöin seuraava: CaO + H2O → Ca(OH)2. Kalkin pH-arvo on 13. == Merkittävimmät esiintymisalueet == *Britannia *Yhdysvallat == Lähteet == == Aiheesta muualla == * *OVA-ohje: Kalsiumoksidi *PubChem: Calcium oxide *Kyoto Encyclopedia of Genes and Genomes (KEGG): Calcium oxide *Food Component Database (FooDB): Calcium oxide *Food and Agriculture Organization (FAO): Calcium oxide (pdf) *ChemBlink: Calcium oxide Luokka:Kalsiumyhdisteet Luokka:Luonnonvarat Luokka:Oksidit Luokka:Seulonnan keskeiset artikkelit
Viherlandia

Viherlandia on Suomen suurin puutarhakeskus Jyväskylässä. Sen valikoimiin kuuluu puutarhakasvien ja -työkalujen lisäksi huonekasveja ja niiden ruukkuja ja hieman kasveihin liittymättömiäkin tuotteita kuten makeisia. Se on toiminut Jyväskylässä vuodesta 1984 lähtien. Viherlandia sijaitsee Halssilan kaupunginosassa lähellä Jyväsjärveä. Viherlandiassa vierailee vuosittain noin 400 000 kävijää. Puutarhamyymälän lisäksi Viherlandian tiloissa on kokoustiloja ja siellä toimii ravintola Eeden. Ensimmäisessä kerroksessa on myös kahvio. Myymälän osia ovat esimerkiksi viidakkosiipi, jossa on trooppisia kasveja sekä silkkisiipi, jossa on tekokasveja. Kesäisin myymälätiloihin kuuluu myös ulkotiloja. Viherlandia on osa Tahvosten sukutilaa, ja nykyisin siellä työskentelee viides sukupolvi. Viherlandiassa on nähtävillä kaksi kakadua: Kalle ja Roosa. Kultatöyhtökakadu Kalle on ollut Viherlandiassa vuodesta 1985. Vuonna 1991 Viherlandiaan muutti toinen kultatöyhtökakadu Torsti, josta siihenastinen omistajaperhe joutui elämäntilannemuutoksen vuoksi luopumaan. Se kuoli vuonna 2018. Seuraavana vuonna sen tilalle tuli celebesinkakadu Roosa. ==Lähteet== == Aiheesta muualla == * Viherlandian kotisivut Luokka:Jyväskylän nähtävyydet Luokka:Puutarhakauppa Luokka:Jyväskylän rakennukset ja rakennelmat Luokka:Halssila (suuralue)
Vavaʻu

Vavaʻu on saariryhmä Tongalla. Se sijaitsee valtion pohjoisissa osissa ja siihen kuuluu 71 saarta. Sen pääkaupunki on Neiafu, joka on myös Tongan toiseksi suurin kaupunki. http://www.pacificislandtravel.com/tonga/about_destin/vavau.html (Alkuperäinen lähde ei enää saatavilla, 6.12.2007) Suurin osa vavaʻulaisista asuu kuitenkin eri puolilla saariryhmää sijaitsevissa pienissä kylissä. http://www.hideawayholidays.com.au/vavau.htm Espanjalainen Francisco Mourelle, joka löysi saaret 1700-luvulla, oli ensimmäinen Vavaʻulla käynyt eurooppalainen. Polynesialaiset ovat asuttaneet saaria jo tuhansia vuosia. == Lähteet == ==Aiheesta muualla== Luokka:Tongan saaret
Kalkkikivi

Kalkkikivi (CaCO3) on kerrostunut kivilaji, jota syntyy kalsiumkarbonaatin saostuessa vedessä. Kivilajia, joka sisältää pääasiallisesti kalkkisälpää (kalsiittia), nimitetään kalkkikiveksi, marmoriksi tai liiduksi. Kalkkikivi voi sisältää myös magnesiumkarbonaattia (MgCO3 · CaCO3). Jos magnesiumpitoisuus on yli 7 prosenttia, kiveä nimitetään dolomiitiksi. Kalsiittinen kalkkikivi, jossa on vähemmän magnesiumia, on yleisempää kuin dolomiitti. Kalkkikivi on yksi maapallomme yleisimmistä kivilajeista. Suomessa sitä on kuitenkin niukasti. Suomesta löytyvä kalkkikivi on noin 2 miljardia vuotta vanhaa. Nordkalkin Paraisten kaivosten kalkkikivi on kalsiittia. Kalkkikivi kuuluu sedimenttikivilajeihin. Useat kalkkikiven eri muodot ovat syntyneet kuolleiden eliöiden jäänteistä, mutta esimerkiksi ooliitti syntyy meressä kalsiitin kerääntyessä hiekanjyvästen ympärille.Kivet ja mineraalit, s. 20. Marmori on metamorfoitunutta kalkkikiveä, vaikka nimitystä saatetaan käyttää myös muunlaisista kivistä.Kivet ja mineraalit, s. 26. Kalkkikivialueilla saattaa esiintyä luolia, jotka ovat syntyneet, kun heikosti hapan sadevesi on liuottanut kalsiumkarbonaattia kalkkikivestä.Kivet ja mineraalit, s. 22. Luolissa on tippukiviä. == Käyttö == pienoiskuva|210px|Nordkalkin kalkkikivikaivosta Paraisilla. === Rakentaminen === Kalkkikiveä käytetään rakennuskivenä sekä sellaisenaan että marmorin muodossa sekä rakennusaineena muun muassa sementin valmistukseen. Egyptissä pyramidit päällystettiin paikallisella, valkoisella ja fossiileja sisältävällä kalkkikivellä.Kivet ja mineraalit, s. 34. Myös Pariisin Notre Dame on rakennettu omalta alueeltaan louhitusta kalkkikivestä, itse asiassa Pariisin katakombit ovat vanhoja kalkkikivilouhoksia.Kivet ja mineraalit, s. 35. === Muita käyttötarkoituksia === Maataloudessa kalkkia käytetään maaperän happamuuden torjuntaan. Kalkkikiveä annetaan myös monille lemmikkieläimille, jotta ne saisivat tarpeeksi kalkkia. Lisäksi kalkkikivi on yksi lasin valmistusaineista. == Vironkivi == Kalkkikivi tunnettiin Suomessa ensin vironkivenä. Suomessa on historiallisesti tunnettu vain niukalti kalkkikiviesiintymiä. Paikalliset kivet olivat usein hankalia rakennuskiviksi muun muassa kovuutensa vuoksi, joten kalkkikiveä alettiin jo keskiajalla tuoda Virosta rakennuskiveksi. Virossa kalkkikivi on yksi tärkeimmistä luonnonvaroista. == Merkittävimmät esiintymisalueet == * Aasia ** Libanon ** Sri Lanka * Afrikka ** Kap Verde ** Kenia ** Malawi ** Mali ** Togo ** Uganda * Amerikka ** Bermuda ** Jamaika ** Paraguay ** Yhdysvallat * Eurooppa ** Irlanti ** Latvia ** Malta ** Tanska ** Yhdistynyt kuningaskunta == Katso myös == * Kalkitus * Kalkkimaannos == Lähteet == * === Viitteet === == Aiheesta muualla == Luokka:Luonnonvarat Luokka:Sedimenttikivilajit Luokka:Seulonnan keskeiset artikkelit
Euroopan Grand Prix 2005

Euroopan Grand Prix 2005 (virallisesti Formula 1 Grand Prix of Europe) oli Formula 1 -kauden 2005 seitsemäs osakilpailu, joka ajettiin 27.–29. toukokuuta 2005 Nürburgringin moottoriradalla Saksassa. Kilpailun voitti Renault-tallin Fernando Alonso, joka kasvatti MM-pistejohtonsa toisena olevaan Kimi Räikköseen 32 pisteeseen. Räikkösen kilpailu päättyi katkerasti: oikean etupyörän ripustukset pettivät Räikkösen johdettua kilpailua viimeisellä kierroksella. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 5 Fernando Alonso Renault 59 1.31.46,648 6. 10 2 8 Nick Heidfeld Williams-BMW 59 +16,567 1. 8 3 2 Rubens Barrichello Ferrari 59 +18,549 7. 6 4 14 David Coulthard Red Bull Racing 59 +31,588 12. 5 5 1 Michael Schumacher Ferrari 59 +50,445 10. 4 6 6 Giancarlo Fisichella Renault 59 +51,932 9. 3 7 10 Juan Pablo Montoya McLaren-Mercedes 59 +58,173 5. 2 8 16 Jarno Trulli Toyota 59 +1.11,091 4. 1 9 15 Vitantonio Liuzzi Red Bull Racing 59 +1.11,529 14. 10 3 Jenson Button BAR-Honda 59 +1.35,786 13. 11 9 Kimi Räikkönen McLaren-Mercedes 58 Ripustukset 2. 12 4 Takuma Satō BAR-Honda 58 +1 kierros 16. 13 11 Jacques Villeneuve Sauber-Petronas 58 +1 kierros 15. 14 12 Felipe Massa Sauber-Petronas 58 +1 kierros 11. 15 18 Tiago Monteiro Jordan-Toyota 58 +1 kierros 17. 16 19 Narain Karthikeyan Jordan-Toyota 58 +1 kierros 19. 17 21 Christijan Albers Minardi-Cosworth 57 +2 kierrosta 20. 18 20 Patrick Friesacher Minardi-Cosworth 56 +3 kierrosta 18. Kesk. 17 Ralf Schumacher Toyota 33 Ulosajo 8. Kesk. 7 Mark Webber Williams-BMW 0 Kolari (Montoya) 3. Lähde: Euroopan GP 2005 - F1-ruutu Lähde: Euroopan GP 2005 - F1-ruutu Lähde: Euroopan GP 2005 - F1-ruutu Lähde: Euroopan GP 2005 - F1-ruutu Lähde: Euroopan GP 2005 - F1-ruutu Lähde: Euroopan GP 2005 - F1-ruutu Lähde: Euroopan GP 2005 - F1-ruutu Lähde: Euroopan GP 2005 - F1-ruutu == Muuta == * Nick Heidfeldin uran ainoa paalupaikka. * Nick Heidfeldin uran ensimmäinen kilpailun johtokierros. * Vitantonio Liuzzin viimeinen kilpailu Red Bullilla. * Kierrosmäärää vähennettiin yhdellä ylimääräisen lämmittelykierroksen takia. == Katso myös == * GP2 Euroopan Grand Prix 2005 == Lähteet == Luokka:Formula 1 -kausi 2005 Luokka:Euroopan Grand Prix Luokka:Saksan moottoriurheilu Luokka:Nürburg
Mutare

Mutare, alkuperäiseltä nimeltään Umtali, on kaupunki Zimbabwessa. Se on asukaslukunsa perusteella Zimbabwen kaupungeista kolmanneksi suurin. Sen asukasluku vuoden 2012 väestönlaskennassa oli noin 186 000. Mutare perustettiin vuonna 1897. Kuntana Fort Umtali toimi vuodesta 1914 ja vuonna 1971 se sai kaupungin oikeudet. Rhodesian muututtua Zimbabweksi kaupunki nimettiin 1982 Mutareksi. Se sijaitsee Pungwe-joen varrella lähellä Zimbabwen ja Mosambikin rajaa. Suurin osa kaupungin asukkaista on shona-kansan jäseniä. Kaupungin vakavimpia ongelmia on muun muassa HIV-positiivisten suuri määrä. Zimbabwen katolinen yliopisto avasi kaupungissa kampuksen vuonna 2014.http://www.cuz.ac.zw/index.php/campus/mtre.html == Lähteet == == Aiheesta muualla == Luokka:Zimbabwen kaupungit
Jyväskylän Kaupunginkirkko

Jyväskylän Kaupunginkirkko on Jyväskylän keskustassa sijaitseva entisen Jyväskylän kaupunkiseurakunnan pääkirkko, nykyään Keskustan alueseurakunnan kirkko. Kirkkorakennus valmistui vuonna 1880, viisi vuotta kaupunkiseurakunnan perustamisen jälkeen. Kirkon suunnitteli arkkitehti Ludvig Isak Lindqvist ja rakennustöitä johti ruotsalaissyntyinen rakennusmestari Anders Johan Janzon.Jyväskylän seurakunta Kirkko korvasi Jaakko Jaakonpoika Leppäsen suunnitteleman vuonna 1775 valmistuneen puukirkon, joka sijaitsi nykyisessä Cygnaeuksen puistossa. Uutta kirkkoa oli kaivattu jo 1850-luvulta lähtien vanhan kirkon sijainnin ja vaarallisen huonon kunnon takia. Kun vuonna 1885 valmistui Taulumäelle maaseurakunnan puukirkko, jäi vanha puukirkko ilman käyttöä ja se purettiin vuonna 1888. Jyväskylän Kaupunginkirkko on rappaamaton punatiilestä rakennettu pohjakaavaltaan päätytornillinen pitkäkirkko, ja se oli valmistuessaan Keski-Suomen ensimmäinen kivikirkko. Kirkon arkkitehtuuriin kuuluvat pyörökaariset ikkunat sekä runsas tiiliornamentiikka. Arkkitehtuuri sisältää sekä uusromaanisia että uusgoottilaisia piirteitä. Kirkko rakennettiin aikanaan kaupungin torin yhteyteen ja nykyisin sitä ympäröi Kirkkopuisto. Kuoriholvin maalaukset ovat Bruno Tuukkasen. Tuukkanen on suunnitellut myös kuori-ikkunoiden lasimaalaukset vuodelta 1924. Alttaritaulu "Jeesus siunaa lapsia" (myös nimellä: Sallikaa lasten tulla minun tyköni) on Fredrik ja Nina Ahlstedtin vuodelta 1901. 1980-luvun lopulla kirkon 100-vuotisjuhlien lähestyessä kirkkoa peruskorjattiin arkkitehti Sakari Holman suunnitelmien mukaan. Kirkon sisäväritys uusittiin kauttaaltaan lukuun ottamatta Bruno Tuukkasen kuoriholvin kattomaalausta. Ulkopuolelta muun muassa kirkon ovet ja ikkunapuitteet maalattiin tumman vihreään sävyyn. Jyväskylän Kaupunginkirkossa on ensi kertaa veisattu suomeksi Hoosianna. Kuva:Jyväskylän kaupunginkirkko 2007-08-15.jpg|Jyväskylän Kaupunginkirkko kesällä Kuva:Jyvaskylan kaupunginkirkko edesta 2009-02-19.jpg|Jyväskylän Kaupunginkirkko talvella kuvattuna edestä Kuva:Jyvaskylan kaupunginkirkko sivulta 2009-02-19.jpg|Jyväskylän Kaupunginkirkko talvella kuvattuna sivulta Kuva:Jyväskylä City Church, August 2015.jpg|Jyväskylän Kaupunginkirkko sisältä == Lähteet == * Kirkko seurakunnan sivulla === Viitteet === == Aiheesta muualla == *Nykyisen kirkon edeltäjä *Vanhan puukirkon häviö, Suomen Kuvalehti, 20.02.1932, nro 8, s. 25, Kansalliskirjaston digitaaliset aineistot Luokka:Suomen kivikirkot Kaupunginkirkko Kaupunginkirkko Luokka:Ludvig Isak Lindqvistin suunnittelemat rakennukset Luokka:Suomen 1880-luvulla rakennetut kirkot
Ludvig Isak Lindqvist

thumb|250px|Oulun lääninhallituksen päärakennus (1887), Lindqvist, Jac. Ahrenberg. Ludvig Isak Lindqvist (3. lokakuuta 1827 Uusikaarlepyy – 2. helmikuuta 1894 Helsinki) oli suomalainen arkkitehti ja Yleisten rakennusten ylihallituksen pääjohtaja. Lindqvist valmistui Helsingin yliopistosta vuonna 1847. Valmistumisensa jälkeen Lindqvist toimi ensin yleisten rakennusten intendentinkonttorin oppilaana ja myöhemmin Turussa lääninarkkitehdin G. T. Chiewitzin apulaisena. Vuonna 1855 Lindqvist nimitettiin Oulun läänin lääninarkkitehdiksi. Tuossa virassa hän oli vuoteen 1868 asti. Yleisten rakennusten ylihallituksen ylijohtajaksi hänet nimitettiin 1882. Lindqvist erosi virasta vuonna 1887. Hänet muistetaan parhaiten lukuisien kirkkorakennuksien ja sairaaloiden suunnittelijana. Kääntäjä, lehtimies Rafael Lindqvist ja taidemaalari Agda Lindqvist olivat Ludvig Isak Lindqvistin lapsia. ==L.I. Lindqvistin suunnittelemia rakennuksia== === Kirkot === *1855 – Oulunsalon toinen kirkko (tuhoutunut tulipalossa 1882) *1859 – Sodankylän kirkko *1861 – Sievin kirkko *1864 – Tervolan iso kirkko *1871 – Pihlajaveden kirkko, Keuruu (L. I. Lindqvist ja Ernst B. Lohrmann) *1880 – Jyväskylän Kaupunginkirkko *1881 – Miehikkälän kirkko *1882 – Toivakan kirkko *1885 – Taulumäen vanha kirkko (tuhoutunut tulipalossa 1918) *1889 – Kärkölän kirkko *1890 – Soanlahden kirkko luovutetussa Karjalassa, paloi jatkosodassa 1941 === Muita töitä === *1859 – Kemin kaupungin asemakaava (vahvistettiin vuonna 1869) *1859 – Keminmaan vanha pappila *1869 – Nuutajärven kartano *1874 – Meritullinkatu 6, Helsinki *1882 – Laitialan kartano *1882 – Oulun lääninvankila *1884 – Entinen Lääketieteen historian museo (Kasarmikatu 11), Helsinki *1885 – Bulevardi 18–20, Helsinki *1887 – Lääninhallituksen päärakennus, Oulu (L. I. Lindqvist ja Jac. Ahrenberg) *1887 – Arkkipiispantalo, Turku (L. I. Lindqvist, Sebastian Gripenberg ja Jac. Ahrenberg) == Lähteet == * Oulun Historiaseuran julkaisuja Studia Historica Tomus I (PT-paino Oy, Oulu, 1967). Esko Järventaus: Oulun lääninarkkitehdit s. 284–301. === Viitteet === == Aiheesta muualla == * Luokka:Vuonna 1827 syntyneet Luokka:Vuonna 1894 kuolleet
Varsinaiset katkaravut

Varsinaiset katkaravut (Caridea) on kymmenjalkaisten äyriäisten osalahko. Vaikka osalahkoa on toisinaan kutsuttu pelkästään nimellä katkaravutMikkola, K. (toim.) Maailman eläimet. Selkärangattomat. Otava 1989., luetaan katkaravuiksi yleensä muitakin, ulkoisesti samannäköisiä äyriäisryhmiä, joita samaan tapaan pyydystetään tai kasvatetaan ihmisravinnoksi. Katkarapujen ruumis on pitkänomainen, jokseenkin liereä tai vähän sivuilta litistynyt. Sitä luonnehtii vahva, lihaksikas pyrstöosa. Selkäkilpi (carapax) on suhteellisen pehmeä ja ohut, sen etureuna muodostaa usein sarvimaisen otsapiikin. Keskiruumiin jalat ovat ohuet, hämähäkkimäiset, takaruumiin (”ravunpyrstön”) raajat taas ovat sopeutuneet uimajaloiksi. Tuntosarvet ovat useimmiten pitkät; niiden tyvellä on levymäinen antennisuomu. Katkaravut useimmiten liikkuvat pohjan tuntumassa tai vesikasvillisuudessa. Varsinaiset katkaravut kuuluvat kymmenjalkaisten Pleocyemata-alalahkoon ja ovat läheisempää sukua esim. saman alalahkon hummereille ja taskuravuille kuin muille, Dendrobranchiata- alalahkoon kuuluville katkaravuille. Varsinaisilla katkaravuilla on yksinkertaiset haarattomat kidukset ja ne hautovat muniaan pyrstönsä tyvessä. Caridea-osalahko jaetaan kuuteentoista yläheimoon, ja nämä edelleen heimoihin, sukuihin ja lajeihin, joita tunnetaan yli 3260 kappaletta.De Grave, S. ym. (2009) A classification of living and fossil genera of decapod crustaceans . Raffles Bulletin of Zoology, Supplement 21. Suurimmat yläheimot ovat Palaemonoidea (971 lajia), Alpheoidea (963 lajia) ja Atyoidea (450 lajia). == Suomen lajit == Suomen rannikoilla esiintyy alkuperäisenä kaksi noin kuusisenttiseksi kasvavaa katkarapulajia, hietakatkarapu (Crangon crangon) sekä leväkatkarapu (Palaemon adspersus), joka elää Porin ja Pernajan välisellä alueella. Kolmas laji, sirokatkarapu (Palaemon elegans) on vieraslaji, joka on levinnyt nopeasti etelärannikolle 2000-luvun alussa.Leinikki, Jouni ym. (2004) Aaltojen alla – Itämeren vedenalaisen luonnon opas. Like. ISBN 952-471-297-0. == Taloudellinen käyttö == Varsinaisia katkarapuja, samoin kuin muiden ryhmien katkarapuja, pyydystetään ja kasvatetaan merkittäviä määriä ihmisravinnoksi. Pohjois-Euroopassa tärkeimpiä lajeja ovat pohjankatkarapu (Pandalus borealis) ja hietakatkarapu (Crangon crangon). Kaakkois-Aasiassa vesiviljelyssä tuotetaan suuria määriä makean veden Macrobrachium-katkarapuja. == Katkaravut akvaariossa == Akvaarioharrastuksessa suosittujen pienten makean veden harjarapujen (Atyidae) nimiksi on vahvistettu erilaisia harjarapuja ja sukarapuja, esimerkiksi siniharjarapu ja leväsukarapu (Caridina japonica, ent. leväkatkarapu). Makea- ja murtovesiakvaarioissa pidetään myös Macrobrachium- suvun lajeja, esimerkiksi Macrobrachium lanchesteri, Macrobrachium pilimanus ja Macrobrachium assamense. Merivesiakvaarioissa ovat yleisiä Lysmata-suvun ravut, jotka kuuluvat puhdistajaravuiksikin kutsuttuun Hippolytidae-heimoon. == Lähteet == Luokka:Kymmenjalkaiset
Lemmenjuoma

Lemmenjuoma () on koominen kaksinäytöksinen ooppera, jonka on säveltänyt Gaetano Donizetti. Felice Romanin italiankielinen libretto perustuu Eugène Scriben teokseen Le Philtre. Kantaesitys oli Teatro della Canobbianassa Milanossa vuonna 1832. Lemmenjuoma kuuluu oopperoiden vakio-ohjelmistoihin. Oopperaa esitetään paljon, ja siitä on olemassa lukuisia äänitteitä. ==Hahmot== *Adina – sopraano *Nemorino – tenori *Belcore – baritoni *tohtori Dulcamara – basso *Giannetta – sopraano *kylän asukkaita, sotilaita – kuoro ==Tunnettuja aarioita== *”Una furtiva lagrima” (Nemorino) *”Come paride” (Belcore) *”Quanto è bella” (Nemorino) *”Udite, udite o rustici” (Dulcamara) *”Prendi, per me sei libero” (Adina) Nemorinon rooli kuuluu bel canto -tenorien kuuluisimpiin. Menestyksekkäitä Nemorinoja ovat olleet muun muassa Beniamino Gigli, Ferruccio Tagliavini, Luciano Pavarotti ja Juan Diego Flórez. Adinan roolin kuuluisia esittäjiä ovat olleet muun muassa Joan Sutherland, Kathleen Battle, Ruth Ann Swenson ja Anna Netrebko. ==Juoni== :Aika: 1800-luku. :Paikka: Pieni italialainen kylä. ===I näytös=== Ujo talonpoika Nemorino on rakastunut Adinaan, joka kuitenkin rakastaa Belcorea. Puoskari Dulcamara taivuttelee Nemorinon ostamaan pullon taikajuomaa ongelman ratkaisemiseksi, mutta pullo sisältää vain viiniä. Viinillä on suorastaan päinvastainen vaikutus, sillä humalapäissään Nemorino kohteleekin Adinaa nyt kuin ilmaa. Tästä närkästyneenä Adina lupaa kätensä Belcorelle ärsyttääkseen Nemorinoa. ===II näytös=== Adinan ja Belcoren kihlajaisjuhlan aikana Nemorino hakeutuu jälleen tohtori Dulcamaran puheille. Tämä kuitenkin vaatii toisesta lemmenjuoma-annoksestaan käteistä, jota Nemorinolla ei ole. Hän liittyy pikaisesti Belcoren armeijaan tienatakseen rahaa voidakseen ostaa lisää lemmenjuomaa. Nemorino ei tiedä perineensä suuren summan rahaa, mutta kyläläiset tietävät. Kylän tytöt parveilevat Nemorinon ympärillä, mikä saa hänen vakuuttuneeksi lemmenjuoman tehosta. Kun Adina näkee tämän, hän päättää silkasta kateudesta ostaa Nemorinon vapaaksi armeijasta ja ottaa varmuuden vuoksi myös siemauksen ”lemmenjuomaa”. Nuori pari saa lopulta onnen. Tohtori Dulcamara poistuu kylästä myytyään vielä muutaman pullon taikajuomaa, joka selvästikin tuottaa paitsi rakkautta myös vaurautta. == Muunnelmia == Tampere- talossa vuonna 2006 esitetty Tuomas Parkkisen ohjaama versio oli sijoitettu Kuubaan. Uudisversiossa oli myös runsaasti viitteitä amerikkalaiseen kulttuuriin, viini oli esimerkiksi korvattu Coca-Colalla. ==Levytyksiä== * 1969 – Sutherland, Pavarotti, Cossa, Malas; Ambrosian Opera Chorus; English Chamber Orchestra; Bonynge. (Decca 414 461-2) * 1984 – Ricciarelli, Carreras, Nucci, Trimarchi; Torinon RAI-kuoro ja orkesteri; Scimone. (Philips 412 714-2) ==Lähteet== ==Aiheesta muualla== *Libretto Luokka:Italiankieliset oopperat Luokka:Gaetano Donizettin teokset Luokka:1830-luvun musiikkiteokset
Nanumanga

Nanumanga tai Nanumaga on korallisaari Tuvalulla, Tyynellämerellä ja yksi maan kahdeksasta hallintoalueesta. Sen pinta-ala on noin 2,8 neliökilometriä, ja vuoden 2012 väestönlaskennan mukaan siellä oli 481 asukasta. Saarella on kaksi kylää, Tonga ja Tokelau. Nanumangaa johtaa saarineuvosto ja sillä on kaksi paikkaa Tuvalun 15-paikkaisessa parlamentissa. Saarella on muun muassa kirkko ja sairaala. == Maantiede == Nanumanga sijaitsee Tyynellämerellä, Tuvalun saarivaltion pohjoisosassa, noin 390 kilometriä Funafutista luoteeseen. Saaren pinta-ala on suunnilleen 2,8 neliökilometriä, ja se on soikean muotoinen. Sen pituus on noin 3 kilometriä, ja leveimmillään se on noin 1,5 kilometriä. Saari on vulkaanista alkuperää, ja sen pohjoisosassa sijaitsee Vaiatoa-niminen suolajärvi. Nanumangan eteläosissa on myös kaksi pienempää vesialuetta, Loto'aiga ja Haapai. === Ilmasto ja ilmastonmuutos === Nanumangalla on trooppinen ilmasto, vuorokauden kuukausikeskilämpötila on noin 27–28 °C. Saaren keskimääräinen vuosittainen sademäärä on noin 2 600 millimetriä. === Eläimistö ja kasvisto === Saaren eteläosissa on mangrovemetsää. == Historia == Nanumangan pohjoispuolelta on löydetty merenalainen luola, jonka sisällä oli todisteita siitä, että saarella on asuttu yli 8 000 vuotta sitten. Ensimmäinen Nanumangan todistetusti löytänyt eurooppalainen oli espanjalainen kauppias Don Francisco Maurelle, joka löysi sen vuonna 5. toukokuuta 1781. Hän kutsui saarta nimellä "Isla del Cocal", mutta ei noussut saarella maihin. Vuonna 1880 Louis Becke saapui saarelle kauppiaaksi. Häntä ennen kauppiaana oli toiminut Tom de Wolf. Vuonna 1892 Nukufetau liitettiin muiden nykyään Tuvalulle kuuluvien atollien ja saarien lisäksi Yhdistyneen kuningaskunnan Gilbert- ja Ellicesaarten protektoraattiin, josta tuli vuonna 1916 siirtomaa. Nukufetausta tuli osa Tuvalua maan itsenäistyttyä vuonna 1978. Nanumangan saarella avattiin postitoimisto vuonna 1925. == Väestö == Vuoden 2012 väestönlaskennan mukaan Nanumangalla oli 481 asukasta ja väestöntiheys oli 173 as./km². Vuonna 2002 saarella oli ollut 589 asukasta. Saaren väestönkasvu kymmenessä vuodessa oli -18,3 prosenttia, suurin väestönvähennys Tuvalun yhdeksästä saaresta. 1980-luvulla saaren väkiluku oli lähes 700. Suurin osa saaren väestöstä asuu sen länsiosissa kahdessa kylässä, Tokelaussa ja Tongassa, joissa molemmissa oli yli 200 asukasta vuonna 2012. Nanumangalla puhutaan pääasiassa tuvalun kielen pohjoistuvalun murretta. Suurin osa Nanumangan asukkaista kuuluu protestanttiseen Tuvalun kirkkoon. Atollilla on myös pieni Jehovan todistajien yhteisö ja muita pieniä uskonnollisia ryhmiä. == Lähteet == Luokka:Tuvalun saaret
Tutuila

Tutuila on saari Tyynellämerellä. Se on Amerikan Samoan pääsaari. Tutuilassa sijaitsee Amerikan Samoan pääkaupunki Pago Pago. Saaren pinta-ala on noin 142 neliökilometriä ja arvioitu asukasluku noin 45 043 (1990). Saarella puhutaan pääasiassa samoan kieltä, mutta lähes kaikki ymmärtävät myös englantia. Luokka:Amerikan Samoa
Kromiitti

Kromiitti on mustanvälkehtivä spinelliryhmään kuuluva malmimineraali, jonka koostumus on FeCr2O4. Kromiitti on tärkein kromia sisältävistä mineraaleista. Se kuuluu ultraemäksisiin ja muodostuu syvällä magmasta. Kromiitti on ensimmäisiä magman jäähtyessä kiteytyviä mineraaleja. Sen kovuus Mohsin kovuusasteikolla on 5,5. Pelkistettäessä kromiittia hiilellä valokaariuunissa saadaan ferrokromia, josta voidaan valmistaa edelleen ruostumatonta terästä. == Merkittävimmät esiintymisalueet == * Intia * Madagaskar * Etelä-Afrikka * Suomen ja samalla koko Euroopan ainoa kromiittikaivos on Elijärven kaivos Kemin pohjoispuolella == Lähteet == == Aiheesta muualla == * Webmineral: Chromite Minera Data * Minerals.net: The Mineral Chromite * Kiviopas: Kromiitti Luokka:Oksidimineraalit Luokka:Malmimineraalit
Pago Pago

Pago Pago on Amerikan Samoan pääkaupunki, jonka väkiluku oli 3 656 vuonna 2011. Se sijaitsee Amerikan Samoan pääsaarella Tutuilassa. Tärkeimmät elinkeinot ovat matkailu sekä tonnikalan kalastus ja jalostus. Kaupungissa on muun muassa satama, pari pankkia ja ruokakauppaa, museo ja Amerikan Samoan hallintovirastot.Pago Pago Travel Guide Go Samoa Puhutuin kieli on samoa, mutta lähes kaikki ymmärtävät myös englantia. Lonely Planetin opaskirjan mukaan Pago Pago on pikemminkin samannimisen sataman ympärillä oleva kokoelma kyliä kuin kaupunki. Pago Pago voi tarkoittaa sataman päässä olevaa pientä kylää, satamaa itsessään tai Pago Pagon ”kaupunkia”. Usein Pago Pagolla tarkoitetaan koko Tutuilan saarta, joskus jopa koko Amerikan Samoaa. Pago Pagon taajimpaan asutut alueet ovat sataman kaakkoispuolella sijaitsevat Fagatogo ja Utulei. Fagatogo on hallinnollinen keskus, jossa sijaitsee Fono (territorion senaatin ja edustajainhuoneen rakennus) ja museo. W. Somerset Maugham on kuvannut kaupunkia novellissa "Sade" (suomennos sisältyy kokoelmaan Väräjävä lehti). == Lähteet == Luokka:Amerikan Samoa Luokka:Oseanian pääkaupungit
Malesian Grand Prix 2005

Vuoden 2005 Malesian Grand Prix oli Formula 1 -luokan osakilpailu, joka käytiin 18.–20. maaliskuuta 2005 Sepangin radalla Kuala Lumpurissa. Renault'n Fernando Alonso voitti kilpailun ja siirtyi MM-pistejohtoon kuuden pisteen erolla tallikaveriinsa Giancarlo Fisichellaan. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1\. 5 Fernando Alonso Renault 56 1.31.33,736 1. 10 2\. 16 Jarno Trulli Toyota 56 +24,327 2. 8 3\. 8 Nick Heidfeld Williams-BMW 56 +32,188 10. 6 4\. 10 Juan Pablo Montoya McLaren-Mercedes 56 +41,631 11. 5 5\. 17 Ralf Schumacher Toyota 56 +51,854 5. 4 6\. 14 David Coulthard Red Bull-Cosworth 56 +1.12,543 8. 3 7\. 1 Michael Schumacher Ferrari 56 +1.19,988 13. 2 8\. 15 Christian Klien Red Bull-Cosworth 56 +1.20,835 7. 1 9\. 9 Kimi Räikkönen McLaren-Mercedes 56 +1.21,580 6. 10\. 12 Felipe Massa Sauber-Petronas 55 +1 krs. 14. 11\. 19 Narain Karthikeyan Jordan-Toyota 54 +2 krs. 17. 12\. 18 Tiago Monteiro Jordan-Toyota 53 +3 krs. 18. 13\. 21 Christijan Albers Minardi-Cosworth 52 +4 krs. 19. Kesk. 2 Rubens Barrichello Ferrari 49 Rengasrikko 12. Kesk. 6 Giancarlo Fisichella Renault 36 Kolari 3. Kesk. 7 Mark Webber Williams-BMW 36 Kolari 4. Kesk. 11 Jacques Villeneuve Sauber-Petronas 26 Ulosajo 16. Kesk. 3 Jenson Button BAR-Honda 2 Moottori 9. Kesk. 4 Anthony Davidson BAR-Honda 2 Moottori 15. Kesk. 20 Patrick Friesacher Minardi-Cosworth 2 Ulosajo 20. Lähde:http://koti.mbnet.fi/janir/2005/mas-gp.html Malesian GP 2005 - f1-ruutu Lähde:http://koti.mbnet.fi/janir/2005/mas-gp.html Malesian GP 2005 - f1-ruutu Lähde:http://koti.mbnet.fi/janir/2005/mas-gp.html Malesian GP 2005 - f1-ruutu Lähde:http://koti.mbnet.fi/janir/2005/mas-gp.html Malesian GP 2005 - f1-ruutu Lähde:http://koti.mbnet.fi/janir/2005/mas-gp.html Malesian GP 2005 - f1-ruutu Lähde:http://koti.mbnet.fi/janir/2005/mas-gp.html Malesian GP 2005 - f1-ruutu Lähde:http://koti.mbnet.fi/janir/2005/mas-gp.html Malesian GP 2005 - f1-ruutu Lähde:http://koti.mbnet.fi/janir/2005/mas-gp.html Malesian GP 2005 - f1-ruutu == Muuta == * Rubens Barrichellon 200. kilpailu. * Toyotan ensimmäinen palkintokorokesijoitus. * Anthony Davidsonin ensimmäinen kilpailu BAR:lla, korvasi Takuma Saton joka oli kuumeessa. ==Lähteet== Luokka:Formula 1 -kausi 2005 Luokka:Malesian Grand Prix
Ruskohiili

Ruskohiili on energiasisällöltään vähäistä kivihiiltä. Ruskohiili on vanhoja turvekerrostumia, jotka päälle kerääntyneiden kerrostumien paineen vaikutuksesta ovat muuttuneet mustanruskeiksi, 50–75 prosenttia hiiltä sisältäväksi kivilajiksi. Ligniitti on ruskohiiltä, jossa voi erottaa selvästi puun rakenteen. Suurin ligniitin louhija on Saksa, jossa myös suurin osuus sähköntuotannosta (24,9 %) tuotettiin ligniitillä vuonna 2009. Brandenburgin osavaltion ruskohiilialueella arvioidaan olevan ruskohiiltä ainakin seuraavaksi sadaksi vuodeksi. == Merkittävimmät esiintymisalueet == Ruskohiili Ligniitti *Slovakia *Tšekki *Espanja *Itävalta *Kreikka *Moldova *Saksa *Slovakia *Slovenia ==Lähteet== == Aiheesta muualla == Luokka:Luonnonvarat Luokka:Kivihiili
Bahrainin Grand Prix 2005

Bahrainin Grand Prix 2005 oli Formula 1 -kauden 3. osakilpailu, joka ajettiin 1.–3. huhtikuuta 2005 Bahrain International Circuitin radalla. Renault'n Fernando Alonso voitti kilpailun ja kasvatti MM-pistejohtonsa toiseksi nousseeseen Toyotan Jarno Trulliin 10 pisteeseen. Kimi Räikkönen otti kauden ensimmäisen palkintosijan sijoittumalla kolmanneksi. == Tulokset == Lähde: Sija Nro Kuljettaja Talli Kierrokset Aika/keskeytys Lähtöruutu Pisteet 1\. 5 Fernando Alonso Renault 57 1.29.18,531 1. 10 2\. 16 Jarno Trulli Toyota 57 + 13,409 3. 8 3\. 9 Kimi Räikkönen McLaren-Mercedes 57 + 32,063 9. 6 4\. 17 Ralf Schumacher Toyota 57 + 53,272 6. 5 5\. 10 Pedro de la Rosa McLaren-Mercedes 57 + 1.04,988 8. 4 6\. 7 Mark Webber Williams-BMW 57 + 1.14,701 5. 3 7\. 12 Felipe Massa Sauber-Petronas 56 +1 krs. 12. 2 8\. 14 David Coulthard Red Bull- Cosworth 56 +1 krs. 14. 1 9\. 2 Rubens Barrichello Ferrari 56 +1 krs. 20. 10\. 18 Tiago Monteiro Jordan-Toyota 55 +2 krs. 16 11\. 11 Jacques Villeneuve Sauber-Petronas 54 Jousitus 15 12\. 20 Patrick Friesacher Minardi-Cosworth 54 +3 krs. 19. 13\. 21 Christijan Albers Minardi-Cosworth 53 +4 krs. 18. Kesk. 3 Jenson Button BAR-Honda 46 Kytkin 11. Kesk. 4 Takuma Satō BAR-Honda 27 Jarrut 13. Kesk. 8 Nick Heidfeld Williams-BMW 25 Moottori 4. Kesk. 1 Michael Schumacher Ferrari 12 Hydrauliikka 2. Kesk. 6 Giancarlo Fisichella Renault 4 Moottori 10. Kesk. 19 Narain Karthikeyan Jordan-Toyota 2 Elektroniikka 17. Kesk. 15 Christian Klien Red Bull-Cosworth 0 Elektroniikka 7. == Muuta == * Sauberin 200. kilpailu. * Pedro de la Rosan ensimmäinen kilpailu McLarenilla. Hän korvasi Juan Pablo Montoyan, joka sai hiusmurtuman tennistä pelatessaan. * Rubens Barrichellon, Christijan Albersin ja Patrick Friesacherin sijoitusta pudotettiin kymmenellä moottorivaihdon takia. * Pedro de la Rosan uran ainoa kilpailun nopein kierros. * Renaultin 20. voitto. * Renault-moottorin 100. voitto. == Lähteet == Luokka:Formula 1 -kausi 2005 Luokka:Bahrainin Grand Prix
Marmori

Marmori (kreik. marmaros, loistava kivi) tarkoittaa kaikkia karbonaattipitoisia kivilajeja, joilla on sellainen kovuus ja kiillotettavuus, että niitä voidaan käyttää rakentamiseen ja veistoksiin. Marmori on kalkkikivestä muuttunut eli metamorfinen kivilaji. Marmoria on pitkään käytetty rakennuskivenä. Enimmäkseen sitä käytetään sisustamisessa, pöytätasoina sekä seinä- ja lattialaatoissa. Alvar Aalto suunnitteli Helsinkiin marmoripintaisia rakennuksia, kuten Finlandia-talon ja nykyisen Stora Enson pääkonttorin. Niiden julkisivumateriaalina käytettiin kuuluisaa Carraran marmoria. Suomessa marmoria ei yleensä suositella käytettäväksi ulkotiloissa, koska Suomen rajuja sään vaihteluita kestää vain muutama marmorilajike. Marmoripintaisia rakennuksia on kuitenkin toteutettu, esimerkiksi Finlandia-talo, jonka taipuvat marmorilevyt uusittiin 1999 ja uusitaan jälleen 2020-luvullaFinlandia-talolla edessä miljoonaremontti Yle.fi/uutiset 23.2.2016. Suomessa on louhittu marmoria esimerkiksi SärkisalossaAmonlaakso ja Niksaaren kalastajatila Palmenia.helsinki.fi (Archive.org) ja Ruskealassa. Ruskealan marmoria on käytetty muun muassa Pietarin Iisakin kirkossa ja Talvipalatsissa sekä Helsingissä Yleisradion ja Säästöpankin rakennuksissa. == Merkittävimpiä esiintymisalueita == * Burkina Faso * Italia * Jemen * Kreikka * Kypros * Portugali * Syyria * Togo == Lähteet == ==Aiheesta muualla== Luokka:Metamorfiset kivilajit Luokka:Luonnonvarat Luokka:Raaka-aineet Luokka:Rakennuksen pinnat Luokka:Rakennusmateriaalit Luokka:Seulonnan keskeiset artikkelit
Belo Horizonte

Belo Horizonte on kaupunki Kaakkois-Brasiliassa. Se on Minas Geraisin osavaltion pääkaupunki. Vuonna 2010 kaupungin asukasluku oli noin 2,4 miljoonaa.Cities Minas Gerais Citypopulation Kaupunki suunniteltiin Minas Geraisin uudeksi pääkaupungiksi 1800-luvun lopulla, kun vanha pääkaupunki ei mahtunut laajenemaan, ja koska siihen liittyi ikäviä siirtomaa-aikaisia muistoja. Uusi kaupunki suunniteltiin ruutukaavaan Yhdysvaltojen Washington DC:n ja Argentiinan La Platan tapaan. Se sai aluksi nimekseen Cidade de Minas. Nykyinen, portugaliksi kaunista horisonttia tarkoittava nimi otettiin käyttöön 1901. Kaupunki suunniteltiin art nouveaun hengessä, tunnuslauseena järjestys ja edistys. 1940-luvulla kaupunkia laajennettiin pohjoiseen. Silloinen pormestari Juscelino Kubitschek palkkasi työhön nuoren arkkitehdin Oscar Niemeyerin, ja näiden kahden vastuulla on kaupungin nykyinen tunnusomainen ulkonäkö puistoineen ja tekojärvineen. Kaupungissa on metro ja kaksi lentoasemaa: Pampulhan kentältä on kotimaan liikennettä ja Confinsissä on kansainvälinen lentoasema. == Lähteet == == Aiheesta muualla == Luokka:Brasilian osavaltioiden pääkaupungit Luokka:Minas Geraisin kunnat Luokka:Seulonnan keskeiset artikkelit
San Marinon Grand Prix 2005

San Marinon Grand Prix 2005 (virallisesti XXV Gran Premio Foster's di San Marino) oli Formula 1 -kauden 2005 neljäs osakilpailu, joka ajettiin 22.–24. huhtikuuta 2005 Autodromo Enzo e Dino Ferrarin moottoriradalla Italian Imolassa. Radalla järjestettiin samana viikonloppuna myös historian ensimmäinen oheisluokan GP2:n osakilpailu. Renault'n Fernando Alonso voitti kauden kolmannen GP:nsä perättäin ja vahvisti johtoaan toisena olevaan Toyotan Jarno Trulliin 16 pisteeseen. Paalupaikalta startannut McLarenin Kimi Räikkönen keskeytti 9. kierroksella johtopaikalta vetoakselin hajottua. BAR- kuljettajat Jenson Button ja Takuma Satō hylättiin autojen sääntöjen vastaisen polttoaineensyöttöjärjestelmän vuoksi. Tallille annettiin kahden kilpailun kilpailukielto tapauksen johdosta. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 5 Fernando Alonso Renault 62 1.27.41,921 2 10 2 1 Michael Schumacher Ferrari 62 +0,215 13 8 3 10 Alexander Wurz McLaren-Mercedes 62 +27,554 7 6 4 11 Jacques Villeneuve Sauber-Petronas 62 +1.04,442 11 5 5 16 Jarno Trulli Toyota 62 +1.10,258 5 4 6 8 Nick Heidfeld Williams-BMW 62 +1.11,282 8 3 7 7 Mark Webber Williams-BMW 62 +1.23,297 4 2 8 15 Vitantonio Liuzzi Red Bull-Cosworth 62 +1.23,764 15 1 9 17 Ralf Schumacher Toyota 62 +1.35,841 10 10 12 Felipe Massa Sauber-Petronas 61 +1 kierros 18 11 14 David Coulthard Red Bull-Cosworth 61 +1 kierros 14 12 19 Narain Karthikeyan Jordan-Toyota 61 +1 kierros 16 13 18 Tiago Monteiro Jordan-Toyota 60 +2 kierrosta 17 Kesk. 21 Christijan Albers Minardi-Cosworth 20 Hydrauliikka 20 Kesk. 2 Rubens Barrichello Ferrari 18 Elektroniikka 9 Kesk. 9 Kimi Räikkönen McLaren-Mercedes 9 Vetoakseli 1 Kesk. 20 Patrick Friesacher Minardi- Cosworth 8 Kytkin 19 Kesk. 6 Giancarlo Fisichella Renault 5 Ulosajo 12 DSQ 3 Jenson Button BAR-Honda 62 +10,481 3 DSQ 4 Takuma Satō BAR-Honda 62 +34,783 6 Lähde:San Marinon GP 2005 - F1-ruutu Lähde:San Marinon GP 2005 - F1-ruutu Lähde:San Marinon GP 2005 - F1-ruutu Lähde:San Marinon GP 2005 - F1-ruutu Lähde:San Marinon GP 2005 - F1-ruutu Lähde:San Marinon GP 2005 - F1-ruutu Lähde:San Marinon GP 2005 - F1-ruutu Lähde:San Marinon GP 2005 - F1-ruutu == Muuta == * Alexander Wurzin ensimmäinen kilpailu McLarenilla. * Felipe Massan, Patrick Friesacherin ja Christijan Albersin sijoitusta pudotettiin kymmenellä moottorivaihdon takia. * Ralf Schumacher sai 25 sekuntia lisäaikaa kiilattuaan Nick Heidfeldin eteen varikolla. * Jenson Button ja Takuma Satō hylättiin alipainoisten autojen takia. BAR sai lisäksi kahden kilpailun mittaisen kilpailukiellon. * Vitantonio Liuzzin uran ensimmäinen kilpailu Red Bullilla ja uran ensimmäinen MM-piste. == Katso myös == * GP2 San Marinon Grand Prix 2005 == Lähteet == == Aiheesta muualla == Luokka:Formula 1 -kausi 2005 Luokka:San Marinon Grand Prix
Nimimerkki

Nimimerkki (lyhenne nimim.) on oikean nimen asemasta käytetty tekijänimi. Nimimerkkiä käytetään muun muassa lehtikirjoituksissa, kirjoissa, taideteoksissa tai kilpailutöissä, eli aina kun halutaan joko suojata omaa nimeä, tai ei haluta oman nimen vaikuttavan esimerkiksi kirja-arvosteluihin. Nimimerkkejä käytetään myös Internetissä esimerkiksi chateissa ja keskustelupalstoilla (englanniksi nickname, josta suomenkielinen väännös "nikki"). Nimimerkkiä voi käyttää myös esteettisyyden vuoksi. == Tunnettuja nimimerkkejä == * Olli, kirjailija Väinö Nuortevan pakinoitsijanimimerkki * Känä, presidentti Urho Kekkosen nimimerkki * Pekka Peitsi, presidentti Urho Kekkosen nimimerkki * Origo, Jouni Lompolon pakinoitsijanimimerkki * Bisquit, Seppo Ahdin pakinoitsijanimimerkki * Pii, Pirkko Kolben pakinoitsijanimimerkki * Nenä, Pentti Saarikosken nimimerkki == Katso myös == * Pakinoitsija * Salanimi * Anonyymi * Heteronyymi (kirjallisuus) == Kirjallisuutta == * * * * == Lähteet == * id:Pseudonim
Galahad

Galahad (myös sir Galahad) on pyöreän pöydän ritari ja Graalin maljan löytäjä, joka esiintyy kuningas Arthurin liittyvissä tarinoissa. Kirjallisuudessa Galahad kuvataan puhdassydämisen ja jalon ritarin ihannekuvaksi. Tarinoiden mukaan Galahad oli Lancelotin ja Pellesin tyttären Corbinin Elainen avioton poika. Pelles on Graalin maljan vartija, ja hän järjestää taikakeinoin tyttärensä ja Lancelotin välisen kohtaamisen loihtimalla tyttärensä näyttämään Guinevereltä, jota Lancelot rakastaa. Pelles tekee tämän varmistaakseen, että Graalin maljan löytäjä on Joosef Arimatialaisen sukua. Graal oli tarujen mukaan malja, jota Jeesus käytti viimeisellä ehtoollisella viinin tarjoamiseen. Myöhemmin Joosef sai pyhän Graalin maljan hänelle ilmestyneeltä Jeesukselta ja vei sen Britanniaan. Nuorukaiseksi vartuttuaan Galahad kohtasi isänsä Lancelotin, joka löi hänet ritariksi ja toi poikansa Camelotiin, kuningas Arthurin hoviin. Galahad istui juhlien aikaan vahingossa Siège Perilousille istuimelle, jolle vain puhdassydäminen ritari saattoi istua. Muille istuin aiheuttaisi välittömästi kuoleman. Galahadille ei kuitenkaan käynyt mitenkään, ja sen perusteella kuningas Arthur päätteli, että Galahadin täytyi olla luonteeltaan puhdas ja jalo. Galahad hyväksyttiin pian tämän jälkeen pyöreän pöydän ritareihin. Legendojen mukaan Galahad oli yksi niistä kolmesta ritarista, jotka löysivät Graalin maljan. Kaksi muuta olivat Percival ja Bors. Graalin löytämisen jälkeen Galahadin on sanottu nousseen taivaaseen. Graalin maljan tarinan ensimmäisissä versioissa, esimerkiksi Chrétien de Troyesin 1100-luvulla ilmestyneessä Conte du Graal -teoksessa, Graalin maljan löytäjä oli Percival. Mutta 1200-luvulla Graalin malja -aiheelle annettiin uusi, ankaran hengellinen merkitys. Sen vuoksi tarvittiin uusi Graalin maljan löytäjä, jonka sukujuuret voitiin johtaa Vanhan testamentin Daavidin sukuun. Galahadista tehtiin lisäksi Lancelotin poika, jotta maallisen rakkauden innoittamat teot (Guineveren innoittama Lancelot) voitaisiin asettaa vastakkain taivaallisen rakkauden innoittamien tekojen kanssa (hengellisyyden innoittama Galahad). Tällainen teologinen versio Graalin maljan legendasta ilmestyi teoksessa Queste del Saint Graal ("Graalin maljan etsintä"), joka on osa Vulgata-syklin proosamuotoisia Lancelot-taruja. Queste del Saint Graalissa on merkkejä voimakkaasta sistersiläisvaikutuksesta, ja siinä voidaan nähdä yhtäläisyyksiä pyhän Bernhard Clairvaux’laisen mystisiin oppeihin. == Lähteet == Luokka:Pyöreän pöydän ritarit
Sari

Sari tarkoittaa seuraavia: * sari, vaate * Sari, naisen nimi * Sari, kaupunki Iranissa. * Sari, sukunimenä: ** Anneli Sari (s. 1947), suomalainen laulaja ** Sirkka Sari (1920–1939), suomalainen elokuvanäyttelijä
Niin & näin

Niin & näin on Tampereella vuonna 1994 perustettu filosofinen aikakauslehti, joka on suunnattu sekä ammattifilosofeille että laajemmalle yleisölle. Lehti julkaisee vertaisarvioituja artikkeleita, kirja-arvioita, kolumneja ja ajankohtaisia artikkeleita. Usein numeroissa on yksi tai useampia teemoja, joita käsitellään usean kirjoittajan voimin. Ensimmäisenä vuonna lehti ilmestyi kolmesti, sittemmin numeroita on ilmestynyt neljä vuodessa. Lehteä julkaisee ja kustantaa Eurooppalaisen filosofian seura ry. Lehti on saanut opetus- ja kulttuuriministeriön laatulehtipalkinnon (2010), Suomen tiedekustantajien liiton tunnustuspalkinnon (2013) ja Kultti ry:n laatulehtipalkinnon 2017 ja 2021. Lehteä kustantava Eurooppalaisen filosofian seura ry on palkittu Tieteellisten seurain valtuuskunnan Kordelinin palkinnolla vuonna 2018. Vuonna 2023 Suomen tiedekustantajien liitto valitsi lehden vuoden tiedelehdeksi. == Päätoimittajat == * 1994–2006: Mikko Lahtinen * 2006–2010: Tere Vadén ja Jarkko S. Tuusvuori * 2010–2013: Ville Lähde ja Antti Salminen * 2013–2016: Jaakko Belt ja Antti Salminen *2016–2017: Jaakko Belt, Anna Ovaska ja Tytti Rantanen *2018–: Jaakko Belt, Anna Ovaska, Tytti Rantanen ja Antti Salminen == Niin & näin -kirjat == Lehti aloitti vuonna 2002 oman kirjajulkaisusarjan, joka toimi ensin nimellä 23°45 ja vuodesta 2009 lähtien nimellä Niin & näin -kirjat. Sarjassa on ilmestynyt yli sata nidettä filosofian eri aloilta. == Filosofia.fi -portaali == Vuonna 2007 lehti avasi yhdessä Åbo Akademin filosofia-oppiaineen kanssa filosofia.fi-portaalin, joka sisältää sekä toimitettuja että alkuperäisiä filosofisia aineistoja, filosofisen sanakirjan, linkkikokoelman ja muita ajankohtaisia aineistoja. == Lähteet == == Aiheesta muualla == * Niin & näin -lehden kotisivut Luokka:Filosofiset julkaisut Luokka:Suomalainen filosofia Luokka:Suomalaiset kulttuurilehdet Luokka:Suomalaiset tiedelehdet
Matti Salminen

Matti Kalervo Salminen (s. 7. heinäkuuta 1945 Turku) on suomalainen bassolaulaja. Salminen on lähtöisin työläisperheestä, ja laulajan ura alkoi kuusivuotiaana Työväentalon lapsikuorossa. ==Elämä== Salmisen vanhemmat olivat sekatyömies Heikki Olavi Salminen ja Maire Ilona Salminen o.s. Wuokko. Hän valmistui 15-vuotiaana puusepäksi ja työskenteli nuoruudessaan Wärtsilän Turun-telakalla laivojen huonekaluverstaalla. Ammattimaisena esiintyjänä hän aloitti laulamalla lavoilla tangoa. Hän opiskeli samalla muun muassa Lea Piltin johdolla laulua, ja tie vei Kansallisoopperan kuoron koelauluun 1966. Hänet hyväksyttiin, vaikka opiskelupaikkaa Sibelius-Akatemiassa ei samaan aikaan tullutkaan. Myöhemmin akatemian rehtori Taneli Kuusisto otti hänet sisään erityistapauksena. Hänen varsinainen läpimurtonsa tapahtui 1969, kun 24-vuotias basso onnistuneesti paikkasi Don Carlosin Filipin roolin lyhyellä varoitusajalla. TV1:n Viihdetoimitus tuotti 1973 henkilökuvan maailmanmaineeseen nousevasta Matti Salmisesta otsikolla Salminen Savonlinnassa - Matin muotokuva Savonlinnan oopperajuhlien kehyksissä. Televisio-ohjelman ensilähetys oli TV1:ssä 12.1.1974. Se on uusittu lukuisia kertoja.Katso-lehti 33/1984, Ossi Kallioinen: "Mahtava ääni"Helsingin Sanomat 24.9.2020, tv-palsta Salminen palkittiin Pro Finlandia -mitalilla vuonna 1988. ==Levytykset== == Säätiö == Salminen on perustanut nimeään kantavan säätiön, joka auttaa suomalaisia musiikin erikoislahjakkuuksia ammatilliselle uralle. Muun muassa Tommi Hakala, Juha Uusitalo ja Petrus Schroderus ovat saaneet siltä tukea. == Lähteet == == Aiheesta muualla == Luokka:Pro Finlandia -palkitut Luokka:Grammy-palkinnon saajat Luokka:Suomalaiset bassot Luokka:Vuonna 1945 syntyneet Luokka:Elävät henkilöt
Tero-Pekka Henell

Tero-Pekka Edvard Henell (s. 31. lokakuuta 1957 Helsinki) on suomalainen musiikkialan hallintomies, toimittaja ja säveltäjä. Henell toimi Turun filharmonisen orkesterin intendenttinä ja konserttitalon johtajana 2000–2006 ja Kuudennen kerroksen orkesterin intendenttinä 2006–2007. Hän hoiti 1988–1993 samaa tehtävää Lahden kaupunginorkesterissa ja toimi tiiviissä yhteistyössä kapellimestari Osmo Vänskän kanssa. Tuona aikana Lahden kaupunginorkesterin levyt menestyivät hyvin. Henell lopetti kulttuurin hallintotyöt ja valmistui syksyllä 2007 henkiseksi valmentajaksi ja tennisvalmentajaksi. (Internet Archive, tallennettu 27.8.2009.) Jakso Ruotsin radion sinfoniaorkesterin intendenttinä 1993–1994 päättyi ammattiyhdistyskahnaukseen. Svenska Rikskonserterin projektipäällikkönä hän toimi 1994–1996. Ruotsalaisen Målvaktsbolagetin toimitusjohtajana Henell toimi 1998–2001 ja helsinkiläisen Edition Wilhelm Hansen Oy:n johtajana ja kustannuspäällikkönä 1999–2000. Hän on opiskellut musiikkitiedettä Jyväskylän yliopistossa ja laulua ja toiminut myös jääkiekkovalmentajana. Turun-kaudellaan Henell toteutti näyttävän tempauksen elokuussa 2005. Silloin esitettiin Richard Wagnerin Lentävä hollantilainen Aurajoen rannalla Suomen Joutsenen ja Sigynin kansilla. Laivat kiinnitettiin nokat vastakkain ja satamaan rakennettiin 4000 hengen katsomo.(Internet Archive, tallennettu 10.11.2010.) Henellin puoliso on Leif Wagerin ja Eva Hemmingin tytär Carmela Wager, ja heillä on kaksi lasta. == Lähteet == Luokka:Suomalaiset musiikkivaikuttajat Luokka:Vuonna 1957 syntyneet Luokka:Elävät henkilöt
Haʻapai

Haʻapai on saariryhmä Tongassa, Tyynellä valtamerellä. Haʻapain saaret sijaitsevat Tongan keskiosissa ja noin 100 kilometriä Tongatapusta pohjoiseen. Ryhmä koostuu 62 saaresta.http://www.taufonua.com/ Ha'apaissa asuu yhteensä noin 7 750 ihmistä. Heistä yli puolet asuu saariryhmän pääsaarilla, Lifukalla ja Foalla. Saariryhmän lounaiskulmassa on Hunga Tonga–Hunga Haʻapain kaksoissaari, jossa tapahtui suuri tulivuorenpurkaus vuonna 2022. == Lähteet == == Aiheesta muualla == Luokka:Tongan saaret
Korkkari

Korkkari on arkikielinen ilmaisu, jolla on eri merkityksiä: * korkokenkä, jalkine * Korkeajännitys, sarjakuvalehti.
Saipan

Saipan on Tyynellä valtamerellä sijaitsevan ja Yhdysvalloille kuuluvan Pohjois-Mariaanien saariryhmän suurin saari, joka muodostaa oman kuntansa. Saipanin pinta-ala on noin 120 neliökilometriä. Vuoden 2010 väestönlaskennassa sen asukasluku oli 48 220.2010 CNMI Census Statistics 7.1.2015 Saaren suurin kylä ja turismin keskus on Garapan. Garapanin pinta-ala on 1.2 km² Hydroponic Search ja sen asukasluku vuonna 2010 oli 3 983. Saipanilla sijaitsee myös Capitol Hillin kylä, joka on toiminut saarten pääkaupunkina vuodesta 1962 lähtien. Capitol Hillissä oli 1 028 asukasta vuonna 2010. Saaren korkein kohta on sammuneen Mount Tapochau -tulivuoren huippu noin 474 metrin korkeudessa. Yhdysvallat ja Japani kävivät saarella toisen maailmansodan aikana Saipanin taistelun. Saipanilla ilmestyy kaksi päivittäistä sanomalehteä: Marianas Variety ja Saipan Tribune.Saipan TribuneMarianas Variety Saipan laillisti kannabiksen yksityisen käytön, kaupan ja hallussapidon ensimmäisenä maailmassa 4. marraskuuta 2010.Saipan Tribune ==Lähteet== *Commonwealth of the Northern Mariana Islands, Office of Insular Affairs === Viitteet === == Aiheesta muualla == Luokka:Pohjois-Mariaanien saaret Luokka:Oseanian pääkaupungit Luokka:Pohjois-Mariaanien kunnat